सरदारपुरा में सहेली को छोड़ने आई महिला का बाइक सवार युवक बैग लूट ले भागा
सरदारपुराबी रोड पर अपनी सहेली को घर छोड़ने आई एक महिला का मोटरसाइकिल सवार एक युवक बैग लूटकर ले गया। महिला ने अपनी एक्टिवा से महावीर कॉम्पलेक्स तक पीछा किया, लेकिन बाइक सवार अंधेरे का फायदा उठाकर भाग गया। पुलिस के अनुसार न्यारियों की मस्जिद जालप मोहल्ला निवासी विनिता बोहरा (30) प|ी विक्रम बोहरा बुधवार रात करीब सवा दस बजे किसी समारोह में खाना खाने के बाद जालप मोहल्ला से सरदारपुरा बी रोड हनुमान मंदिर के पास अपनी सहेली गायत्री को एक्टिवा पर छोड़ने आई। इस दौरान गायत्री पीछे बैठी थी, वो उतर गई और रास्ते पर दोनों बातें करने लगी। इस बीच हेलमेट पहने एक काले रंग की मोटरसाइकिल लेकर एक युवक सरदारपुरा थाने की तरफ से आया और बैग लूटकर ले गया। विनिता ने जोर से आवाज भी लगाते हुए अपनी गाड़ी स्टार्ट की और महावीर कॉम्पलेक्स तक लुटेरे का पीछा किया, लेकिन वह अंधेरे में ओझल हो गया। विनिता ने बताया कि उसके बैग में उसके और उसकी सहेली गायत्री के कुल चार मोबाइल, दस हजार रुपए नकद, एटीएम, आधार कार्ड, ड्राइविंग लाइसेंस और अन्य महत्वपूर्ण दस्तावेज थे। मामले की जांच सब इंस्पेक्टर बूलीदान कर रहे हैं।
hin_Deva hin_Deva